CELEX: 62012CA0195
Language: sk
Date: 2013-09-26 00:00:00
Title: Vec C-195/12: Rozsudok Súdneho dvora (štvrtá komora) z  26. septembra 2013 (návrh na začatie prejudiciálneho konania, ktorý podal Cour constitutionnelle — Belgicko) — Industrie du bois de Vielsalm & Cie (IBV) SA/Région wallonne (Smernica 2004/8/ES — Pôsobnosť — Kogenerácia a vysoko účinná kogenerácia — Článok 7 — Regionálny podporný program stanovujúci udeľovanie „zelených certifikátov“ na kogeneračné zariadenia — Udelenie väčšieho množstva zelených certifikátov na tie kogeneračné zariadenia, ktoré zhodnocujú najmä iné druhy biomasy, než biomasy pochádzajúcej z dreva alebo drevného odpadu — Zásada rovnosti a zákazu diskriminácie — Články 20 a 21 Charty základných práv Európskej únie)

23.11.2013   
            
            
               SK
            
            
               Úradný vestník Európskej únie
            
            
               C 344/28
            
         Rozsudok Súdneho dvora (štvrtá komora) z 26. septembra 2013 (návrh na začatie prejudiciálneho konania, ktorý podal Cour constitutionnelle — Belgicko) — Industrie du bois de Vielsalm & Cie (IBV) SA/Région wallonne
   (Vec C-195/12) (1)
   
   (Smernica 2004/8/ES - Pôsobnosť - Kogenerácia a vysoko účinná kogenerácia - Článok 7 - Regionálny podporný program stanovujúci udeľovanie „zelených certifikátov“ na kogeneračné zariadenia - Udelenie väčšieho množstva zelených certifikátov na tie kogeneračné zariadenia, ktoré zhodnocujú najmä iné druhy biomasy, než biomasy pochádzajúcej z dreva alebo drevného odpadu - Zásada rovnosti a zákazu diskriminácie - Články 20 a 21 Charty základných práv Európskej únie)
   2013/C 344/48
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour constitutionnelle
   
      Účastníci konania pred vnútroštátnym súdom
   
   
      Žalobkyňa: Industrie du bois de Vielsalm & Cie (IBV) SA
   
      Žalovaný: Région wallonne
   
      Predmet veci
   
   Návrh na začatie prejudiciálneho konania – Cour constitutionnelle – Výklad článku 7 smernice Európskeho parlamentu a Rady 2004/8/ES z 11. februára 2004 o podpore kogenerácie založenej na dopyte po využiteľnom teple na vnútornom trhu s energiou, ktorou sa mení a dopĺňa smernica 92/42/EHS (Ú. v. EÚ L 52, s. 50; Mim. vyd. 12/003, s. 3) – Výklad článkov 2 a 4 smernice Európskeho parlamentu a Rady 2001/77/ES z 27. januára 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (Ú. v. ES L 283, s. 33; Mim. vyd. 12/002, s. 121) – Výklad článku 22 smernice Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, s. 16) – Výklad článku 6 ZEÚ, ako aj článkov 20 a 21 Charty základných práv Európskej únie – Systémy finančnej podpory obmedzené na zariadenia vysoko účinnej kogenerácie – Povinnosť, možnosť alebo zákaz vylúčiť z podporných opatrení kogeneračné zariadenia využívajúce predovšetkým drevo alebo drevný odpad – Súlad právnej úpravy so zásadou rovnosti
   
      Výrok rozsudku
   
   
               1.
            
            
               Článok 7 smernice Európskeho parlamentu a Rady 2004/8/ES z 11. februára 2004 o podpore kogenerácie založenej na dopyte po využiteľnom teple na vnútornom trhu s energiou, ktorou sa mení a dopĺňa smernica 92/42/EHS, sa má vykladať v tom zmysle, že jeho rozsah pôsobnosti nie je obmedzený len na tie kogeneračné zariadenia, ktoré majú vlastnosti zariadení vysoko účinnej kogenerácie v zmysle tejto smernice.
            
         
               2.
            
            
               Pri súčasnom stave práva Únie zásada rovnosti zaobchádzania a zákazu diskriminácie, ktorá je zakotvená najmä v článkoch 20 a 21 Charty základných práv Európskej únie, nebráni členským štátom, aby pri zavedení národných podporných programov kogenerácie a výroby elektriny z obnoviteľných zdrojov energie, ako sú programy, ktoré sú uvedené v článku 7 smernice 2004/8 a článku 4 smernice Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou, stanovili opatrenie posilnenej podpory, aké je vo veci samej, ktoré spočíva v tom, že ho môžu využiť všetky kogeneračné zariadenia, ktoré zhodnocujú najmä biomasu, s výnimkou kogeneračných zariadení, ktoré využívajú najmä drevo alebo drevný odpad.
            
         
      (1)  Ú. v. EÚ C 200, 7.7.2012.